Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 11 เม.ย.65
Daily Focus - บล.ฟินันเซีย ไซรัส ประจำวันที่ 11 เม.ย.65
11 เม.ย. 2565

บล.ฟินันเซีย ไซรัส ประเมินแนวโน้มตลาดวันนี้ คาด SET Index แกว่ง Sideways ในกรอบ 1,680-1,690+- จุด เนื่องจากเข้าสู่ช่วงคาบเกี่ยววันหยุดยาวสงกรานต์ ขณะที่สัปดาห์นี้มีปัจจัยต้องติดตามคือเงินเฟ้อเดือน มี.ค. ของประเทศสำคัญอย่างจีน สหรัฐฯ และอังกฤษ ซึ่งมีผลต่อความกังวลเรื่องนโยบายการเงินของธนาคารกลางต่างๆ โดยเฉพาะ FED ที่จะตึงตัวขึ้นอย่างรวดเร็วหากตัวเลขออกมาสูงกว่าคาด ปัจจัยดังกล่าวยังคงกดดันสินทรัพย์เสี่ยงโดยเฉพาะหุ้นที่มี PER สูงอย่างกลุ่ม Growth และ Tech
ทั้งนี้ ประเมินว่า SET Index มีโอกาสแกว่งพักตัวระยะสั้นในช่วงสั้น 1-2 เดือนนี้ โดยมองมีโอกาสอ่อนลงหาระดับ 1,600-1,650+- จุด อย่างไรก็ตามเรามองเป็นโอกาสในการ “สะสม” เพื่อถือลงทุนระยะกลางยาว
โดยยังคงมุมมองเชิงบวกต่อกระแสเงินทุนต่างชาติที่จะไหลเข้าตลาดหุ้นไทยในระยะกลาง-ยาวจากแนวโน้มเศรษฐกิจที่โตเร่งตัว และโดยเฉพาะภาคการท่องเที่ยวที่จะฟื้นชัดขึ้นในครึ่งปีหลังเป็นต้นไป หุ้นที่ชอบยังคงเป็นกลุ่ม Value และ Domestic Play ที่มี PER/PBV ต่ำ ทนทานต่อภาวะเงินเฟ้อและนโยบายการเงินโดยเฉพาะ FED ที่จะตึงตัวเร็วได้ดี โดยยังชอบกลุ่ม ธนาคาร โรงกลั่น ค้าปลีก อสังหาฯ อาหารและเครื่องดื่ม การแพทย์ เป็นต้น
สำหรับหุ้นเด่นวันนี้ : ILINK แนะนำ “ซื้อ” ราคาเป้าหมาย 12 บาท โดยปี 2565 เป็นปีที่โดดเด่นของธุรกิจ Distribution จากการเปลี่ยนแปลงของเทคโนโลยีโครงข่ายและความต้องการใช้อินเตอร์เน็ตที่รวดเร็วและเสถียร ทำให้มีความต้องการ Cabling ซึ่ง ILINK มีส่วนแบ่งตลาดสูงสุด
ขณะเดียวกัน ITEL จะฟื้นหลังถูกกระทบจากโควิด และได้ Strategic partner รุกธุรกิจ Data center คาดกำไรสุทธิปี 2565-66 โต 16% จากปีก่อน และโต 15% จากปีก่อนตามลำดับ และมี Upside ราว 15% ต่อปีใน 2 ปีข้างหน้าหากชนะงานประมูลก่อสร้างสายเคเบิ้ลใต้น้ำไปยังเกาะเต่า มูลค่ากว่า 1 พันลบ. มีผลต่อราคาเป้าหมายราว 1.2-1.4 บาท/หุ้น ให้แนวรับ 8.60//8.40 บาท แนวต้าน 9.50//10 บาท